6月24號（星期六）無綫電視搞咗六一八賑災義演，請影星李小龍、陳寶珠，粵劇名伶任劍輝、白雪仙（連同雛鳳鳴劇團）、麥炳榮、鳳凰女、新馬師曾、梁醒波、陳錦棠、任冰兒、許英秀等等，重有全臺電視藝員同歌手，係香港電視史上首次馬拉松式直播籌款活動，播足12個鐘，一共籌到900萬，打破香港開埠以嚟籌款嘅紀錄。